3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญในช่วงปีที่ผ่านมา

บริษัทฯ ได้จดทะเบียนจัดตั้งบริษัทจำกัด ในชื่อ บริษัท คอมเพ็ค (ประเทศไทย) จำกัด เมื่อวันที่ 5
เมษายน 2531 ด้วย ทุนจดทะเบียนเริ่มแรก 1,000,000 บาท โดยเป็นบริษัทย่อยของบริษัท
ที.เค.เอส. อินเตอร์พริ้นติ้ง จำกัด (ต่อมาบริษัท ที.เค.เอส. อินเตอร์พริ้นติ้ง จำกัด
ได้จดทะเบียนแปรสภาพจากบริษัทจำกัดเป็นบริษัทมหาชน และเปลี่ยนชื่อเป็น บริษัท ที.เค.เอส.
เอ็นเตอร์ไพรส์ จำกัด (มหาชน) ในปี 2540 และเป็น บริษัท ที.เค.เอส. เทคโนโลยี จำกัด
(มหาชน) ในปี 2545) เพื่อประกอบธุรกิจนำเข้าและจัดจำหน่ายคอมพิวเตอร์
อุปกรณ์ต่อพ่วงคอมพิวเตอร์ ซอฟท์แวร์ และระบบสารสนเทศ โดยบริษัท ที.เค.เอส. เทคโนโลยี
จำกัด (มหาชน) มีสัดส่วนการถือหุ้นร้อยละ 99.99 ของทุนจดทะเบียนและชำระแล้วทั้งหมด

บริษัทฯ
ได้เพิ่มทุนจดทะเบียนเพื่อรองรับการขยายตัวทางธุรกิจอย่างต่อเนื่องจนกระทั่งมีทุนจดทะเบียน
100,000,000 บาท ในปี 2540 ต่อมาในปี 2542 บริษัท ซินเน็ค เทคโนโลยี อินเตอร์เนชั่นแนล
จากประเทศไต้หวัน
ซึ่งเป็นหนึ่งในสามผู้จัดจำหน่ายอุปกรณ์คอมพิวเตอร์และเทคโนโลยีสารสนเทศรายใหญ่ของโลกที่มีเครือข่ายครอบคลุมทั้งในสหรัฐอเมริกา
ออสเตรเลีย จีน ฮ่องกง นิวซีแลนด์ อินเดีย เป็นต้น
ได้เล็งเห็นศักยภาพการเติบโตของธุรกิจคอมพิวเตอร์และเทคโนโลยีสารสนเทศในประเทศไทย
จึงได้เข้ามาร่วมทุนในสัดส่วนการถือหุ้นร้อยละ 49 ของทุนชำระแล้วของบริษัทฯ ผ่านบริษัท King’s
Eye Investments Ltd. ซึ่งเป็นบริษัทที่ประกอบธุรกิจการลงทุนของกลุ่มบริษัทซินเน็ค
ประเทศไต้หวัน ทั้งนี้ บริษัท ซินเน็ค เทคโนโลยี อินเตอร์เนชั่นแนล
ได้เริ่มดำเนินธุรกิจจัดจำหน่ายอุปกรณ์คอมพิวเตอร์และเทคโนโลยีสารสนเทศในประเทศไต้หวัน
ตั้งแต่ปี 2531 และได้เข้าจดทะเบียนใน ตลาดหลักทรัพย์ไต้หวันในปี 2538

ในปี 2545 ได้เปลี่ยนชื่อเป็น “บริษัท ซินเน็ค (ประเทศไทย) จำกัด”
และได้ย้ายสำนักงานพร้อมทั้งสร้างศูนย์ขนส่งและกระจายสินค้าแห่งใหม่บนพื้นที่ประมาณ 7 ไร่
บนถนนสุคนธสวัสดิ์ ใกล้ทางด่วนเอกมัย-รามอินทรา
โดยได้รับการถ่ายทอดเทคโนโลยีการบริหารจัดการสินค้าจากกลุ่มบริษัทซินเน็ค ประเทศไต้หวัน
ด้วยศักยภาพและประสบการณ์ของกลุ่มบริษัทซินเน็ค ประเทศไต้หวัน
ประกอบกับประสบการณ์และความเชี่ยวชาญของผู้บริหารของบริษัทฯ
ในธุรกิจจัดจำหน่ายอุปกรณ์คอมพิวเตอร์ในประเทศไทย ทำให้บริษัทฯ มีการเติบโตอย่างรวดเร็ว
จนกระทั่งมีทุนจดทะเบียนและชำระแล้ว 500,000,000 บาท ในปี 2547

ณ วันที่ 30 พฤศจิกายน 2550 บริษัทฯ จดทะเบียนแปรสภาพเป็นบริษัทมหาชน และเปลี่ยนชื่อเป็น
“บริษัท ซินเน็ค (ประเทศไทย) จำกัด (มหาชน)” และเพิ่มทุนจดทะเบียนจาก 500,000,000
บาท เป็นทุนจดทะเบียน 705,000,000 บาท [โดยการออกหุ้นสามัญเพิ่มทุนจำนวน 205,000,000
หุ้น มูลค่าที่ตราไว้หุ้นละ 1 บาท เพื่อเสนอขายให้แก่ผู้ถือหุ้นเดิมของบริษัท ที.เค.เอส. เทคโนโลยี
จำกัด (มหาชน) จำนวนไม่เกิน 57,000,000 หุ้น และเสนอขายให้แก่ประชาชนทั่วไปจำนวน
123,000,000 หุ้น และเพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ
ที่ออกให้แก่กรรมการและพนักงานของบริษัทฯ จำนวน 25,000,000 หุ้น]

การเปลี่ยนแปลงและพัฒนาการที่สำคัญของบริษัทฯ มีดังต่อไปนี้

+----+-----------------------------------------------------------------+
| ปี  | เหตุการณ์                                                         |
+====+=================================================================+
| 25 | บริษัท ที.เค.เอส. เทคโนโลยี จำกัด (มหาชน)                            |
| 31 | ผู้ดำเนินธุรกิจค้าส่งอุปกรณ์เครื่องเขียน กระดาษสำนักงาน                      |
|    | รวมทั้งวัสดุอุปกรณ์และของใช้สิ้นเปลืองทางด้านคอมพิวเตอร์ ได้จัดตั้ง บริษัท คอมเพ็ค  |
|    | (ประเทศไทย) จำกัด เพื่อประกอบธุรกิจนำเข้าและจัดจำหน่ายคอมพิวเตอร์         |
|    | อุปกรณ์ต่อพ่วงคอมพิวเตอร์ ซอฟท์แวร์ และระบบสารสนเทศ เมื่อวันที่ 5 เมษายน     |
|    | 2531 ด้วยทุนจดทะเบียนและชำระแล้วเริ่มต้น 1,000,000 บาท                 |
|    | แบ่งเป็นหุ้นสามัญจำนวน 10,000 หุ้น มูลค่าที่ตราไว้ หุ้นละ 100 บาท             |
+----+-----------------------------------------------------------------+
| 25 | วันที่ 4 เมษายน 2533 บริษัทฯ ดำเนินการเพิ่มทุนจดทะเบียนและชำระแล้วจากเดิม   |
| 33 | 1,000,000 บาท เป็น 2,000,000 บาท มูลค่าที่ตราไว้หุ้นละ 100 บาท          |
+----+-----------------------------------------------------------------+
|    | บริษัทฯ ได้รับการแต่งตั้งเป็นตัวแทนจำหน่ายที่ได้รับอนุญาตของผลิตภัณฑ์ Hard Disk   |
|    | ของ Seagate ในประเทศไทย                                         |
+----+-----------------------------------------------------------------+
| 25 | วันที่ 16 กรกฎาคม 2534 บริษัทฯ ดำเนินการเพิ่มทุนจดทะเบียนและชำระแล้วจากเดิม |
| 34 | 2,000,000 บาท เป็น 8,000,000 บาท มูลค่าที่ตราไว้หุ้นละ 100 บาท          |
+----+-----------------------------------------------------------------+
| 25 | วันที่ 2 เมษายน 2535 บริษัทฯ ดำเนินการเพิ่มทุนจดทะเบียนและชำระแล้วจากเดิม   |
| 35 | 8,000,000 บาท เป็น 12,000,000 บาท มูลค่าที่ตราไว้หุ้นละ 100 บาท         |
+----+-----------------------------------------------------------------+
| 25 | วันที่ 21 มีนาคม 2537 บริษัทฯ ดำเนินการเพิ่มทุนจดทะเบียนและชำระแล้วจากเดิม   |
| 37 | 12,000,000 บาท เป็น 20,000,000 บาท มูลค่าที่ตราไว้หุ้นละ 100 บาท        |
|    | และได้ดำเนินการเพิ่มทุนจดทะเบียนและชำระแล้วอีกครั้งหนึ่ง เมื่อวันที่ 2 สิงหาคม    |
|    | 2537 เป็น 40,000,000 บาท มูลค่าที่ตราไว้หุ้นละ 100 บาท                  |
+----+-----------------------------------------------------------------+
| 25 | วันที่ 9 กุมภาพันธ์ 2539 บริษัทฯ ได้ก่อตั้งบริษัท พริซึ่ม โซลูชั่นส์ จำกัด            |
| 39 | ด้วยทุนจดทะเบียนเริ่มแรก 2,000,000 บาท โดยบริษัทฯ มีสัดส่วนการถือหุ้นร้อยละ   |
|    | 99.99 ของทุนจดทะเบียนและชำระแล้วทั้งหมด เพื่อประกอบธุรกิจบริการด้านการอบรม |
|    | ติดตั้งและบำรุงรักษาระบบโปรแกรมคอมพิวเตอร์ชั้นสูง                         |
+----+-----------------------------------------------------------------+
|    | วันที่ 13 พฤษภาคม 2539 บริษัทฯ ดำเนินการเพิ่มทุนจดทะเบียนและชำระแล้วจากเดิม |
|    | 40,000,000 บาท เป็น 50,000,000 บาท มูลค่าที่ตราไว้หุ้นละ 100 บาท        |
+----+-----------------------------------------------------------------+
| 25 | วันที่ 26 มีนาคม 2540 บริษัทฯ ดำเนินการเพิ่มทุนจดทะเบียนและชำระแล้วจากเดิม   |
| 40 | 50,000,000 บาท เป็น 100,000,000 บาท มูลค่าที่ตราไว้หุ้นละ 100 บาท       |
+----+-----------------------------------------------------------------+
|    | บริษัทฯ ได้รับการแต่งตั้งเป็นตัวแทนจำหน่ายที่ได้รับอนุญาตของทุกสายผลิตภัณฑ์ของ     |
|    | Intel ในประเทศไทย                                               |
+----+-----------------------------------------------------------------+
| 25 | วันที่ 24 มิถุนายน 2541 บริษัทฯ ดำเนินการเพิ่มทุนจดทะเบียนและชำระแล้วจากเดิม  |
| 41 | 100,000,000 บาท เป็น 135,000,000 บาท มูลค่าที่ตราไว้หุ้นละ 100 บาท      |
+----+-----------------------------------------------------------------+
|    | บริษัทฯ ได้ทำการเปิดสาขาต่างจังหวัดแห่งแรก ที่จังหวัดขอนแก่น                 |
+----+-----------------------------------------------------------------+
| 25 | บริษัท ซินเน็ค เทคโนโลยี อินเตอร์เนชั่นแนล จากประเทศไต้หวัน                |
| 42 | ซึ่งเป็นผ                                                          |
|    | ู้จัดจำหน่ายอุปกรณ์ที่เกี่ยวข้องกับคอมพิวเตอร์และเทคโนโลยีสารสนเทศรายใหญ่ของโลก |
|    | ได้เข้าร่วมลงทุนในบริษัทฯ ในสัดส่วนการถือหุ้นร้อยละ 49 โดยในวันที่ 2 กุมภาพันธ์   |
|    | 2542 บริษัทฯ ได้ดำเนินการเพิ่มทุนจดทะเบียนและชำระแล้วจากเดิม 135,000,000  |
|    | บาท เป็น 180,000,000 บาท มูลค่าที่ตราไว้หุ้นละ 100 บาท                  |
+----+-----------------------------------------------------------------+
|    | วันที่ 22 มิถุนายน 2542 บริษัทฯ ดำเนินการเพิ่มทุนจดทะเบียนและชำระแล้วของบริษัท |
|    | พริซึ่ม โซลูชั่นส์ จำกัด เป็น 8,000,000 บาท                              |
+----+-----------------------------------------------------------------+
|    | วันที่ 27 ตุลาคม 2542 บริษัทฯ ดำเนินการเพิ่มทุนจดทะเบียนและชำระแล้วเป็น      |
|    | 260,000,000 บาท มูลค่าที่ตราไว้ หุ้นละ 100 บาท                         |
+----+-----------------------------------------------------------------+
| 25 | วันที่ 1 มีนาคม 2545 บริษัทฯ ดำเนินการเพิ่มทุนจดทะเบียนและชำระแล้วจากเดิม    |
| 45 | 260,000,000 บาท เป็น 300,000,000 บาท มูลค่าที่ตราไว้หุ้นละ 100 บาท      |
+----+-----------------------------------------------------------------+
|    | บริษัท คอมเพ็ค (ประเทศไทย) จำกัด ได้ทำการเปลี่ยนชื่อบริษัทเป็น บริษัท ซินเน็ค   |
|    | (ประเทศไทย) จำกัด                                                |
|    | และไ                                                            |
|    | ด้ย้ายสำนักงานพร้อมทั้งสร้างศูนย์ขนส่งและกระจายสินค้าแห่งใหม่ขึ้นที่บนถนนสุคนธสวัสดิ์ |
|    | ใกล้กับทางด่วนเอกมัย -                                              |
|    |                                                                 |
|    | รามอินทรา                                                        |
|    | โดยใช้เทคโนโลยีการกระจายสินค้าที่ได้รับการถ่ายทอดจากกลุ่มบริษัทซินเน็ค         |
|    | ประเทศไต้หวัน                                                     |
+----+-----------------------------------------------------------------+
| 25 | วันที่ 28 กุมภาพันธ์ 2546 บริษัทฯ ดำเนินการเพิ่มทุนจดทะเบียนและชำระแล้วจากเดิม |
| 46 | 300,000,000 บาท เป็น 340,000,000 บาท มูลค่าที่ตราไว้หุ้นละ 100 บาท      |
+----+-----------------------------------------------------------------+
| 25 | วันที่ 24 กุมภาพันธ์ 2547 บริษัทฯ ดำเนินการเพิ่มทุนจดทะเบียนและชำระแล้วจากเดิม |
| 47 | 340,000,000 บาท เป็น 500,000,000 บาท มูลค่าที่ตราไว้หุ้นละ100 บาท       |
+----+-----------------------------------------------------------------+
|    | บริษัทฯ ได้รับการรับรองคุณภาพตามมาตรฐาน ISO 9001:2000จากบูโร เวอริทัส    |
|    | เซอทิฟิเคชั่น สำหรับการประกอบเครื่องคอมพิวเตอร์แบบสั่งประกอบ               |
|    | และบริการหลังการขาย                                               |
+----+-----------------------------------------------------------------+
| 25 | บริษัท พริซึ่ม โซลูชั่นส์ จำกัด ได้ขายหุ้นทั้งหมดที่ถือในบริษัท ซีนิธคอมพ์ จำกัด        |
| 48 | ซึ่งประกอบธุรกิจจำหน่ายซอฟท์แวร์ ออกแบบและวางระบบคอมพิวเตอร์             |
|    | และให้คำปรึกษาและฝึกอบรมบุคลากรเกี่ยวกับซอฟท์แวร์                        |
|    | คืนให้แก่ผู้ถือหุ้นเดิมที่ราคาตามบัญชี ซึ่งเดิมบริษัทย่อยถือหุ้นในสัดส่วนร้อยละ 25       |
|    | ของทุนชำระแล้ว                                                    |
+----+-----------------------------------------------------------------+
| 25 | บริษัทฯ ได้เริ่มนำระบบ Automatic Storage and Retrieval System (ASRS) |
| 49 | ซึ่งเป็นร                                                          |
|    | ะบบบริหารคลังสินค้าอัตโนมัติซึ่งควบคุมด้วยคอมพิวเตอร์ทั้งระบบมาใช้ในการดำเนินงาน |
|    | ทั้งนี้ระบบดังกล่าวได้ติดตั้งแล้วเสร็จในปี 2550                              |
+----+-----------------------------------------------------------------+
| 25 | วันที่ 7 มิถุนายน 2550 บริษัทฯ                                         |
| 50 | ได้รับการรับรองด้านระบบบริหารจัดการด้านคุณภาพชีวิตการทำงาน (Quality of    |
|    | Work Life) จาก สำนักงานกองทุนสนับสนุนการสร้างเสริมสุขภาพ (สสส.)        |
+----+-----------------------------------------------------------------+
|    | บริษัทฯ เริ่มดำเนินการจัดตั้งซีเน็คชอป (CNEX Shop) โดยบริษัทฯ               |
|    | จะให้สิทธิในการจำหน่ายสินค้าของ บริษัทฯ รูปแบบของอาคารร้านค้า การตกแต่ง     |
|    | ตราสัญลักษณ์ เครื่องหมายการค้า ป้ายโฆษณา แบบหีบห่อผลิตภัณฑ์                 |
|    | รวมถึงเทคนิคทางธุรกิจ ระบบการเงินการบัญชี และการจัดการแก่ผู้ลงทุน ทั้งนี้       |
|    | ผู้ลงทุนจะต้องสั่งซื้อสินค้าจากทางบริษัทฯ เท่านั้น                             |
+----+-----------------------------------------------------------------+
|    | วันที่ 24 กรกฎาคม 2550 บริษัทฯ ได้รับการรับรองระบบการจัดการสิ่งแวดล้อม ISO  |
|    | 14001:2004 จาก บูโร เวอริทัส เซอทิฟิเคชั่น                             |
+----+-----------------------------------------------------------------+
|    | วันที่ 7 กันยายน 2550 บริษัทฯ                                         |
|    | ได้รับใบอนุญาตแสดงเครื่องหมายมาตรฐานผลิตภัณฑ์อุตสาหกรรม (มอก.)           |
|    | สำหรับเครื่องคอมพิวเตอร์ส่วนบุคคล จากสำนักงานมาตรฐานผลิตภัณฑ์อุตสาหกรรม     |
|    | กระทรวงอุตสาหกรรม                                                |
+----+-----------------------------------------------------------------+
|    | ที่ประชุมวิสามัญผู้ถือหุ้นครั้งที่ 2/2550 เมื่อวันที่29 พฤศจิกายน 2550              |
|    | มีมติพิเศษให้แปรสภาพบริษัทเป็นบริษัทมหาชนจำกัด                            |
|    | และมีมติอนุมัติให้เปลี่ยนแปลงมูลค่าหุ้นที่ตราไว้ของบริษัทฯ จากเดิมมูลค่าที่ตราไว้หุ้นละ  |
|    | 100 บาท เป็นมูลค่าหุ้นละ 1 บาท และมีมติอนุมัติการเพิ่มทุนจดทะเบียนของบริษัทฯ    |
|    | อีกจำนวน 205,000,000 บาท โดยการออกหุ้นสามัญใหม่จำนวน 205,000,000 หุ้น  |
|    | มูลค่าที่ตราไว้หุ้นละ 1 บาท โดยจัดสรรหุ้นสามัญเพิ่มทุนจำนวน 180,000,000 หุ้น    |
|    | เพื่อเสนอขายให้แก่ผู้ถือหุ้นเดิมของบริษัท ที.เค.เอส. เทคโนโลยี จำกัด (มหาชน)   |
|    | ตามสัดส่วนการถือหุ้น (Pre-emptive Right) จำนวนไม่เกิน 57,000,000 หุ้น    |
|    | และ เสนอขายให้แก่ประชาชนเป็นครั้งแรก จำนวน 123,000,000 หุ้น            |
|    | และจัดสรรหุ้นสามัญเพิ่มทุนจำนวน 25,000,000 หุ้น                          |
|    | เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทฯ             |
|    | ที่จะออกและเสนอให้แก่กรรมการและพนักงานของบริษัทฯ                       |
+----+-----------------------------------------------------------------+
|    | บริษัทฯ ได้จดทะเบียนกับกระทรวงพาณิชย์แปรสภาพเป็นบริษัทมหาชน เมื่อวันที่ 30     |
|    | พฤศจิกายน 2550 และเปลี่ยนชื่อจากเดิม บริษัท ซินเน็ค (ประเทศไทย) จำกัด เป็น  |
|    | บริษัท ซินเน็ค (ประเทศไทย) จำกัด (มหาชน)                             |
+----+-----------------------------------------------------------------+
| 25 | บริษัทฯ ได้เข้าจดทะเบียนในตลาดหลักทรัพย์แห่งประเทศไทย                    |
| 51 | และเปิดทำการซื้อขายให้กับนักลงทุนวันแรกในวันที่ 16 มิถุนายน 2551             |
+----+-----------------------------------------------------------------+
| 25 | บริษัทฯ ได้ลงทุนโดยก่อสร้างอาคารสำนักงานใหม่อีก 1 อาคาร                  |
| 52 | เพื่อรองรับการขยายงาน และเติบโตของธุรกิจ                              |
|    | โดยคาดว่าจะแล้วเสร็จภายในไตรมาสที่ 2 ของปี 2553 และในปีนี้บริษัทฯ          |
|    | ได้ดำเนินกิจการครบรอบ 20 ปี                                         |
|    | และในวาระนี้ได้จัดตั้งโครงการห้องสมุดไอทีเพื่อพัฒนาการศึกษาไทย (Library IT   |
|    | by Synnex) เพื่อมอบอุปกรณ์ไอทีแก่โรงเรียน 20                           |
|    | โรงเรียนทั่วประเทศที่ผ่านเกณฑ์คัดเลือก                                   |
+----+-----------------------------------------------------------------+
| 25 | บริษัทฯได้รับเลือกให้เข้าชิงในรอบสุดท้ายของสาขารางวัลบริษัทจดทะเบียนดีเด่นด้าน   |
| 53 | CSR ประจำปี 2553  ในกลุ่มมูลค่าหลักทรัพย์ตามราคาตลาดไม่เกิน 10,000 ล้านบาท |
|    | กลุ่มที่ 2 ในงาน SET AWARD 2010 ที่จัดขึ้นโดยตลาดหลักทรัพย์แห่งประเทศไทย     |
+----+-----------------------------------------------------------------+
|    | ในไตรมาสที่สี่ของปี 2553 นั้น                                          |
|    | บริษัทฯได้เริ่มเป็นผู้แทนจำหน่ายสินค้าสมาร์ทโฟนอย่างเป็นทางการ                |
|    | โดยเริ่มจากการจัดจำหน่ายสมาร์ทโฟนแบรนด์ ACER และ HTC และในปี255        |
|    | บริษัทฯจะเริ่มเป็นตัวแทนจำหน่ายสินค้าสมาร์ทโฟน จากแบรนด์อื่นๆเพิ่มมากขึ้น        |
+----+-----------------------------------------------------------------+
|    | บริษัทฯได้รับสองรางวัล จาก Intel ได้แก่ Highest Online Channel Partner |
|    | Technical Support/Channel Warranty Online Usage (Associate) :   |
|    | รางวัลสูงสุดในด้านการให้ความสนับสนุนด้านเทคนิคกับ                         |
|    | คู่ค้าและในด้านการให้การรับประกันผ่านระบบ online และ Best Performance   |
|    | in Accurately Identifying Customer's Defect (Associate)         |
|    | :รางวัลยอดเยี่ยมในด้านความถูกต้องในการระบุปัญหาของลูกค้า                  |
|    | ซึ่งทั้งสองรางวัลนี้เป็นรางวัลที่ Intel มอบให้แก่ Partner                    |
|    | ที่มีผลงานและมาตรฐานการให้บริการที่ดีที่สุดในภูมิภาคเอเชีย                    |
|    | นอกจากนี้บริษัทฯยังได้รับรางวัล Best Epson Service Centre 2010 จาก      |
|    | Epson อีกด้วย                                                     |
+----+-----------------------------------------------------------------+
| 25 | บริษัทฯ ได้รับรางวัล Best Epson Service Centre 2011 จาก Epson 2 ปีซ้อน |
| 54 | ซึ่งเป็นรางวัลที่ Epson                                               |
|    | มอบให้แก่ตัวแทนศูนย์บริการดีเด่นในการให้บริการหลังการขายแก่ผลิตภัณฑ์ Epson     |
|    | ซึ่งซินเน็คฯ เป็น 1 ใน 14 ศูนย์บริการที่ได้รับรางวัลยอดเยี่ยม จากทั้งหมด 114     |
|    | ศูนย์บริการทั่วประเทศที่ได้รับการประเมินคุณภาพศูนย์บริการจากทางเอปสัน          |
+----+-----------------------------------------------------------------+
| 25 | ในไตรมาสที่3 บริษัทฯได้รับ 3 รางวัลจาก Microsoft                       |
| 55 | ซื่งเป็นรางวัลที่มอบให้แก่พาร์ทเนอร์ที่มีผลงานดีที่สุดในปีที่ผ่านมาในสาขาต่างๆ ซึ่งทั้ง 3 |
|    | รางวัลนั้นได้แก่ APAC Platinum Club FY2012 Winner – Subsidiary       |
|    | Partner of the Year, รางวัล APAC Platinum Club FY2012 Winner –   |
|    | Distributor Category และรางวัล FY2012 Country Partner of the     |
|    | Year Winner                                                     |
+----+-----------------------------------------------------------------+
|    | วันที่ 26 พฤศจิกายน 2555 บริษัทฯ ได้รับรางวัล Most Improved CSR          |
|    | ซึ่งจัดโดยสถาบันธุรกิจเพื่อสังคม (CSRI) ในงานมอบรางวัล CSRI Recognition   |
|    | 2012                                                            |
+----+-----------------------------------------------------------------+

3.2 ภาพรวมการประกอบธุรกิจของบริษัทฯ และบริษัทย่อย

บริษัทฯ ประกอบธุรกิจจัดจำหน่ายคอมพิวเตอร์ อุปกรณ์ต่อพ่วงคอมพิวเตอร์ ซอฟท์แวร์
ระบบสารสนเทศ วัสดุสิ้นเปลืองที่ใช้กับคอมพิวเตอร์ และอุปกรณ์สื่อสารต่างๆ โดยบริษัทฯ
เป็นผู้แทนจำหน่ายสินค้าจากผู้ผลิตชั้นนำระดับโลกมากกว่า 50 ตราสินค้า
และมีฐานลูกค้าที่เป็นผู้ประกอบการคอมพิวเตอร์ทั้งที่เป็นร้านค้าปลีกและค้าส่งทั่วประเทศ
ผู้ผลิตคอมพิวเตอร์ภายใต้เครื่องหมายการค้าของตัวเอง รวมถึงห้างสรรพสินค้า
ห้างค้าปลีกขนาดใหญ่ และร้านอุปกรณ์เครื่องเขียน ฯลฯ

การบริหารงานโดยกลุ่มผู้บริหารชาวไทยที่มีประสบการณ์ในธุรกิจจัดจำหน่ายคอมพิวเตอร์
อุปกรณ์ต่อพ่วงคอมพิวเตอร์ และอุปกรณ์สื่อสารต่างๆ มายาวนาน และการที่บริษัทฯ
เป็นหนึ่งในกลุ่มซินเน็ค ประเทศไต้หวัน ทำให้บริษัทฯ
มีข้อได้เปรียบในด้านการบริหารจัดการคลังสินค้า และเป็นที่ยอมรับจากผู้ผลิตระดับโลก
ส่งผลให้บริษัทฯ ได้รับการแต่งตั้งเป็นตัวแทนจำหน่ายสินค้าชั้นนำจากทั่วทุกมุมโลก
ทำให้สามารถกล่าวได้ว่าบริษัทฯ
มีสินค้าที่มีความหลากหลายและครอบคลุมความต้องการของผู้บริโภคมากที่สุดในประเทศไทย
โดยการทำสัญญาเป็นตัวแทนจำหน่ายสินค้ากับผู้ผลิตสินค้าต่างๆ นั้น บริษัทฯ
เป็นคู่สัญญาโดยตรงกับผู้ผลิตสินค้า โดยไม่ผ่านทางกลุ่มซินเน็ค ประเทศไต้หวัน

จากความหลากหลายของผลิตภัณฑ์ที่นำเสนอแบบครบวงจรและความน่าเชื่อถือของบริษัทฯ
ทำให้ทั้งพันธมิตรทางธุรกิจและกลุ่มลูกค้า มั่นใจในการเลือกซื้อสินค้าจากบริษัทฯ
เนื่องจากความสะดวกในการสั่งซื้อสินค้าและการบริการหลังการขายที่สะดวกรวดเร็ว บริษัทฯ
ได้แบ่งผลิตภัณฑ์ออกเป็น 9 กลุ่ม โดยมีรายละเอียดของแต่ละกลุ่มผลิตภัณฑ์ ดังนี้

1.  กลุ่มผลิตภัณฑ์ประเภทอุปกรณ์ชิ้นส่วน (Component Product Group: CPG)

สินค้าในกลุ่มนี้เป็นอุปกรณ์ชิ้นส่วนประกอบคอมพิวเตอร์ซึ่งประกอบไปด้วยสินค้าหลัก เช่น
Motherboard, Hard Disk Drive, CPU, DRAM, Optical Drive เป็นต้น
เพื่อตอบสนองตลาด DIY PC โดยผู้บริโภคสามารถเลือกซื้ออุปกรณ์เป็นชิ้นๆ และนำไปประกอบเป็น
PC ที่มีคุณสมบัติตามที่ต้องการหรือสามารถซื้อเปลี่ยนชิ้นส่วนเฉพาะที่ต้องการให้ PC
เดิมมีสมรรถนะเพิ่มขึ้น

การเติบโตโดยรวมของตลาดกลุ่มสินค้านี้มีอัตราเติบโตไม่มากและส่วนใหญ่จะจำหน่ายเป็นการขายเข้าโครงการ
(Project) หรือกลุ่มผู้บริโภคเฉพาะกลุ่มที่ใช้เฉพาะงาน เช่น กลุ่มออกแบบ
และกลุ่มเพื่อบันเทิงใช้เล่นเกมส์ บริษัทฯ ค่อนข้างได้เปรียบคู่แข่งขันเนื่องจากบริษัทฯ
เป็นผู้ชำนาญการในสินค้ากลุ่มนี้ และมีสินค้าหลากหลายรวมถึงตราสินค้าที่ครบถ้วน
ผนวกกับการบริการหลัง การขาย โดยบริษัทฯ
มีศักยภาพในการซ่อมชิ้นส่วนนี้ภายในและไม่จำเป็นต้องส่งกลับประเทศผู้ผลิตซึ่งสามารถทำให้ต้นทุนการขายรวมค่าบริการหลังการขายของบริษัทดีกว่าคู่แข่ง

2.  กลุ่มผลิตภัณฑ์ประเภทวัสดุสิ้นเปลือง (Consumables & Supply Group: CSG)

สินค้าในกลุ่มนี้เป็นวัสดุสิ้นเปลืองที่ใช้แล้วหมดไปและต้องมีการจัดซื้อทดแทนตลอดเวลาซึ่งประกอบไปด้วยสินค้าหลัก
เช่น หมึกพิมพ์ (Ink Cartridge) โทนเนอร์ (Toner Cartridge)
และผ้าพิมพ์สำหรับเครื่องพิมพ์ (Ribbon) และกระดาษสำนักงาน

บริษัทฯ
มีความได้เปรียบในการจัดจำหน่ายสินค้ากลุ่มนี้เนื่องจากการครอบคลุมช่องทางการจัดจำหน่ายที่กว้างและลึกกว่าคู่แข่ง
กอปรกับบริษัทฯ มีความครบถ้วนในเรื่องตราสินค้าที่ทำให้ลูกค้าสะดวกในการเลือกซื้อจากบริษัทฯ
เพียงแหล่งเดียว

3.  กลุ่มผลิตภัณฑ์ประเภทอุปกรณ์เพื่อการพิมพ์ (Image & Printing Product Group: IPG)

สินค้าในกลุ่มนี้เป็นอุปกรณ์เพื่อการพิมพ์ซึ่งประกอบไปด้วยสินค้าหลัก เช่น เครื่องพิมพ์แบบ Inkjet
(Inkjet Printer), เครื่องพิมพ์แบบ Laser (Laser Printer)
ซึ่งประกอบด้วยเครื่องพิมพ์แบบ All-In-One function (ประกอบด้วย printer, fax,
copier และ scanner) และแบบ Single function (printer only) โดยบริษัทฯ
เป็นตัวแทนจำหน่ายที่มีตราสินค้าในกลุ่มสินค้านี้มากที่สุด และตราสินค้าที่บริษัทฯ
จัดจำหน่ายทั้งหมดเป็นตราที่ผู้บริโภคให้การยอมรับและมีส่วนแบ่งการตลาดในกลุ่มผลิตภัณฑ์นี้มากที่สุด
เช่น เดียวกับสินค้ากลุ่มผลิตภัณฑ์วัสดุสิ้นเปลือง

4.  กลุ่มผลิตภัณฑ์ประเภทเน็ทเวิร์ก (Network Product Group: NPG)

สินค้าในกลุ่มนี้เป็นอุปกรณ์ที่ใช้ในการประกอบเน็ตเวิร์คซึ่งประกอบไปด้วยสินค้าหลัก เช่น Switch,
Hub Router, Wireless LAN, UPS, Server, Storage, Network Cabling System
และ Internet Security หลากหลายชนิดเป็นต้น

5.  กลุ่มผลิตภัณฑ์ประเภทอุปกรณ์แสดงผลข้อมูล (Display Product Group: DPG)

สินค้าในกลุ่มนี้เป็นอุปกรณ์แสดงผลข้อมูลซึ่งประกอบไปด้วยสินค้าหลัก จอภาพแสดงผล
และโปรเจคเตอร์ โดยบริษัทฯ
เป็นตัวแทนจำหน่ายตราสินค้าที่มากที่สุดและเป็นตราสินค้าที่มีส่วนแบ่งในประเทศมากที่สุด นอกจากนั้น
บริษัทฯ เป็นผู้นำเข้าและผู้แทนจัดจำหน่ายผลิตภัณฑ์จอภาพคุณภาพสูง ตราสินค้า EIZO
แต่เพียงผู้เดียวในประเทศไทย

สินค้าประเภทโปรเจคเตอร์ที่อยู่ในกลุ่มสินค้านี้มีอัตราการเติบโตสูงและมีความต้องการจากตลาดการศึกษา
โดยเฉพาะอย่างยิ่งจากภาครัฐและภาคเอกชน สำหรับตลาดเอสเอ็มอี (SME)
และผู้บริโภคทั่วไปก็มีอัตราการเติบโตสูงเช่นกันจากราคาเฉลี่ยต่อตัวที่มีราคาถูกลงทำให้ผู้บริโภคตัดสินใจได้ง่ายขึ้น

6.  กลุ่มผลิตภัณฑ์ประเภทชุดคอมพิวเตอร์ประกอบเสร็จ (System Product Group: SPG)

สินค้าในกลุ่มนี้เป็นสินค้าประเภทชุดคอมพิวเตอร์ประกอบเสร็จซึ่งประกอบไปด้วยสินค้าหลัก เช่น
คอมพิวเตอร์แบบพกพา (Notebook, Ultra Book, Netbook) คอมพิวเตอร์ตั้งโต๊ะ (Desktop
PC) และ คอมพิวเตอร์เซิร์ฟเวอร์ (Server) และคอมพิวเตอร์แบบสั่งประกอบ (CTO:
Configure-To-Order) ภายใต้ตราสินค้า Lemel
ซึ่งเป็นตราสินค้าของกลุ่มซินเน็คประเทศไต้หวัน (House Brand) คอมพิวเตอร์แบบสั่งประกอบของ
Lemel ได้รับการรับรองมาตรฐานจากสำนักมาตรฐานอุตสาหกรรม (มอก.) กระทรวงอุตสาหกรรม
ทั้งมาตรฐานเรื่องความปลอดภัย มาตรฐานเรื่องเคลื่อนสัญญาณวิทยุรบกวน
และมาตรฐานความทนทานต่อภาวะแวดล้อม (ร้อน) ของเน็คเทค

ตลาดสินค้ากลุ่มนี้โดยเฉพาะอย่างยิ่งคอมพิวเตอร์โน๊ตบุ๊คอยู่ในระหว่างการเปลี่ยนถ่ายเทคโนโลยี
โดยผู้ผลิตประเมินว่าการเปิดตัวสินค้าซอฟท์แวร์ของไมโครซอฟท์ วินโดว์ 8
จะเป็นส่วนขับเคลื่อนกลุ่มสินค้านี้ให้เติบโต
และตลาดจะมีการแบ่งกลุ่มผู้ใช้ที่แตกต่างจากกลุ่มผู้ใช้สินค้าแทปเลตด้วยสมรรถนะในการใช้งานและราคาต่อตัวเฉลี่ยที่สูงขึ้นกว่าเดิม

7.  กลุ่มผลิตภัณฑ์ประเภทมัลติมีเดีย (Multimedia Product Group: MPG)

สินค้าในกลุ่มนี้เป็นอุปกรณ์มัลติมีเดีย
ซึ่งใช้สื่อหลายชนิดในคอมพิวเตอร์หรือใช้ทำงานร่วมกันกับคอมพิวเตอร์ หรือ
สมาร์ทโฟนซึ่งประกอบไปด้วยสินค้าหลัก เช่น External Hard Drive, Media Player, USB
Flash Drive, Flash Card, กล้องดิจิตอล (Digital Camera), และส่วนที่เป็นอุปกรณ์เสริม
(accessories) เช่น หูฟังประเภทที่ใช้กับคอมพิวเตอร์ หรือ ใช้กับสมาร์ทโฟน สินค้าที่เป็น
input device เช่น mouse, keyboard เป็นต้น

สินค้าประเภทอุปกรณ์เก็บข้อมูล เช่น External Hard Drive
มีอัตราการเติบโตสูงขึ้นเนื่องจากผู้บริโภคมีข้อมูลที่เป็นภาพหรือวิดิโอมากขึ้น
กอรปกับราคาเฉลี่ยต่อตัวคงที่แต่ผู้บริโภคได้สินค้าที่มีขนาดบรรจุข้อมูลที่มากขึ้นจึงเป็นตัวผลักดันการเติบโตของสินค้าประเภทนี้
ส่วนกล้องดิจิตอลประเภทโปรเฟสชั่นนอลหรือกึ่งโปรเฟสชั่นนอล (Single lens)
จะมีสัดส่วนต่อกล้องคอมแพ็คมากขึ้น
เนื่องจากคุณภาพการถ่ายภาพที่ดีกว่าและราคาสินค้ากล้องกึ่งโปรเฟสชั่นนอลมีราคาถูกเมื่อเทียบกับปีที่ผ่านมา
ซึ่งยังสามารถทำให้การ์ดบันทึกข้อมูลแบบคุณภาพสูงมีอัตราการเติบโตมากขึ้นไปด้วย และบริษัทฯ
มีสินค้ากลุ่มการ์ดทั้ง SD CF card ของผู้นำตลาดอย่าง Sandisk และ Kingston จำหน่าย

8.  กลุ่มผลิตภัณฑ์ซอฟท์แวร์ (Software Product Group: SWG)

สินค้าในกลุ่มนี้เป็นสินค้าประเภทซอฟท์แวร์ซึ่งประกอบไปด้วยสินค้าหลัก เช่น
ซอฟท์แวร์ระบบปฏิบัติการสำหรับคอมพิวเตอร์ส่วนบุคคล ซอฟท์แวร์แอพพลิเคชั่น
ซอฟท์แวร์ระบบปฏิบัติการสำหรับเครื่องแม่ข่าย
และซอฟท์แวร์ระบบรักษาความปลอดภัยของเครือข่ายคอมพิวเตอร์ เป็นต้น

9. กลุ่มผลิตภัณท์ประเภทสื่อสาร (Communication Devices Group: CDG)

สินค้าในกลุ่มนี้เป็นสินค้าประเภทอุปกรณ์สื่อสาร และอุปกรณ์เสริมอื่นๆ เช่น Smartphone
และTablet ที่ใช้ระบบปฏิบัติการ (Operating System) ในการปฏิบัติงานหลายระบบเช่น
Android OS, Windows OS และอื่นๆ ตราสินค้าที่บริษัทฯ จัดจำหน่ายได้แก่ Acer, Asustek,
Dell, HTC, Lenovo, Samsung, Sony

โครงสร้างบริษัทฯ ณ วันที่ 31 ธันวาคม 2555

กลุ่มซินเน็ค ประเทศไต้หวัน

กลุ่มซินเน็คประเทศไต้หวัน ซึ่งเป็นผู้ถือหุ้นใหญ่ (โดยผ่านทาง King’s Eye Investments
Ltd.) ของบริษัทฯ ประกอบธุรกิจ จัดจำหน่ายคอมพิวเตอร์และอุปกรณ์ในประเทศไต้หวัน
สหรัฐอเมริกา ออสเตรเลีย จีน ฮ่องกง นิวซีแลนด์ และอินเดีย เป็นต้น
ซึ่งลักษณะการดำเนินธุรกิจของกลุ่มซินเน็คประเทศไต้หวัน มีความคล้ายคลึงกับบริษัทฯ
อย่างไรก็ตามนโยบายการลงทุนของกลุ่ม ซินเน็คประเทศไต้หวัน
มีความชัดเจนในการเข้าร่วมลงทุนในประเทศอื่นๆ
โดยคัดเลือกผู้ร่วมลงทุนที่มีความมั่นคงทางการเงิน และมีประสบการณ์ในธุรกิจในประเทศนั้นๆ
ทั้งนี้ในปัจจุบันกลุ่มซินเน็คประเทศไต้หวัน ไม่มีนโยบายในการเข้ามาแข่งขันในประเทศไทย
นอกจากนี้กลุ่มผู้บริหารทั้งหมดของบริษัทฯ เป็นคนไทย
และเป็นผู้บริหารที่มีประสบการณ์ในธุรกิจจัดจำหน่ายคอมพิวเตอร์และอุปกรณ์ต่อพ่วงคอมพิวเตอร์ในประเทศไทยยาวนานมากกว่า
10 ปี ซึ่งเป็นจุดแข็งของทางบริษัทฯ ที่กลุ่มซินเน็คประเทศไต้หวัน ต้องการ
เนื่องจากธุรกิจของบริษัทฯ
เป็นธุรกิจที่ต้องอาศัยประสบการณ์ในด้านการขายและการบริหารช่องทางการจัดจำหน่ายสินค้าที่ครอบคลุมลูกค้าทุกประเภท

บริษัทย่อย

บริษัท พริซึ่ม โซลูชั่นส์ จำกัด (“บริษัทย่อย”) ก่อตั้งเมื่อวันที่ 9 กุมภาพันธ์ 2539
โดยมีทุนจดทะเบียนเริ่มแรก 2,000,000 บาท บริษัทฯ มีสัดส่วนการถือหุ้นร้อยละ 99.99
ของทุนจดทะเบียนและชำระแล้วทั้งหมด
เพื่อให้บริการอบรมหลักสูตรโปรแกรมคอมพิวเตอร์และระบบสารสนเทศ ต่อมาเมื่อวันที่ 22 มิถุนายน
2542 ได้เพิ่มทุนจดทะเบียนและชำระแล้วเป็น 8,000,000 บาท และในปี 2549
ได้ขยายการให้บริการให้ครอบคลุมมากขึ้นตั้งแต่การติดตั้งและบำรุงรักษาอุปกรณ์ในส่วนของฮาร์ดแวร์
และซอฟต์แวร์ เป็นการขยายธุรกิจเพื่อสนับสนุนกลุ่มธุรกิจของบริษัทฯ ให้มากขึ้น

ปัจจุบันมีให้บริการด้าน Solution provider และ On Site Service ทั่วประเทศ ที่บริษัทฯ
เล็งเห็นถึงความต้องการของกลุ่มลูกค้าที่มีอยู่ทั่วประเทศที่มีความต้องการสินค้าที่เป็น Solution
มากขึ้น รวมถึงการให้บริการดูแลระบบเน็ตเวิร์คด้านเครือข่ายที่ซับซ้อน ด้านอุปกรณ์คอมพิวเตอร์
(Hardware) และทางด้านโปรแกรมหรือชุดคำสั่ง (Software) เป็นต้น
มีเจ้าหน้าที่ที่ชำนาญการเข้าไปดำเนินการให้บริการกับลูกค้าที่สนใจ ซึ่งทางบริษัทฯ
มีเจ้าหน้าที่ประจำที่สาขาอยู่ทั่วประเทศ
จึงทำให้ลูกค้าส่วนหนึ่งไว้วางใจกับการให้บริการของทางบริษัทฯ มาโดยตลอด
นอกจากนี้แล้วยังมีการให้บริการดูแลทางด้านอุปกรณ์คอมพิวเตอร์ PC LEMEL
(คอมพิวเตอร์ส่วนบุคคล) เข้าถึงกลุ่มลูกค้าที่ต้องการปรึกษาการใช้งาน
ซึ่งตรงกับความต้องการของลูกค้าโดยตรง และมีการตรวจเช็ค ดูแล
รวมถึงการแก้ปัญหาของอุปกรณ์คอมพิวเตอร์ (Hardware) เป็นต้น

3.3 โครงสร้างรายได้

  หน่วย : ล้านบาท

  -----------------------------------------------------------------------------------------------------
  โครงสร้างรายได้                                   2555              2554              2553     
  ----------------------------------------------- -------- -------- -------- -------- -------- --------
                                                  มูลค่า     %        มูลค่า     %        มูลค่า     %

  รายได้จากการขาย                                                                               

  1. กลุ่มผลิตภัณฑ์ประเภทอุปกรณ์ชิ้นส่วน                    4,039    19.63%   3,176    15.69%   3,228    20.69%

  2. กลุ่มผลิตภัณฑ์ประเภทวัสดุสิ้นเปลือง                    2,609    12.68%   2,674    13.21%   2,597    16.65%

  3. กลุ่มผลิตภัณฑ์ประเภทอุปกรณ์เพื่อการพิมพ์                1,819    8.84%    1,802    8.90%    1,698    10.88%

  4. กลุ่มผลิตภัณฑ์ประเภทเน็ทเวิร์ก                       2,018    9.81%    1,447    7.15%    1,220    7.82%

  5. กลุ่มผลิตภัณฑ์ประเภทอุปกรณ์แสดงผลข้อมูล               1,056    5.13%    1,373    6.79%    1,217    7.80%

  6.                                              3,601    17.50%   4,754    23.49%   3731     23.92%
  กลุ่มผลิตภัณฑ์ประเภทชุดคอมพิวเตอร์ประกอบเสร็จและกึ่งเสร็จ                                                

  7. กลุ่มผลิตภัณฑ์ประเภทมัลติมีเดียคอนซูมเมอร์อิเล็กทรอนิกส์    1,789    8.70%    1,416    7.00%    1369     8.78%

  8. กลุ่มผลิตภัณฑ์ประเภทซอฟท์แวร์                       959      4.66%    813      4.02%    490      3.14%

  9. กลุ่มผลิตภัณฑ์อุปกรณ์ติดต่อสื่อสาร                      2,663    12.94%   2,762    13.65%   -        

  10. อื่นๆ                                         4        0.02%    2        0.01%    32       0.21%

  รวมรายได้จากการขาย                               20,557   99.91%   20,219   99.91%   15,582   99.88%

  รายได้จากการบริการ                                19       0.09%    19       0.09%    18       0.12%

  รวมรายได้จากการขายและการบริการ                    20,576   100%     20,238   100%     15,600   100%

  อัตราการเติบโตของรายได้จากการขายและการบริการ        1.67%             29.73%            16.2%    
  -----------------------------------------------------------------------------------------------------

เป้าหมายการดำเนินธุรกิจ

บริษัทฯ มุ่งมั่นที่จะคงความเป็นผู้นำในธุรกิจจัดจำหน่ายสินค้าอุปกรณ์ไอทีและอุปกรณ์สื่อสารที่ครบวงจร
ด้วยการนำเสนอสินค้าที่ครอบคลุมและตอบสนองความต้องการของผู้บริโภค
รวมถึงความรับผิดชอบต่อลูกค้าของบริษัทฯ
ด้วยการบริการทั้งก่อนการขายและหลังการขายอย่างจริงใจ
กอปรกับการรับผิดชอบและตอบแทนสังคมควบคู่กัน โดยปี 2556 บริษัทฯ
ยังคงให้ความสำคัญอย่างต่อเนื่องในการบริหารช่องทางการจำหน่าย
เพื่อเพิ่มส่วนแบ่งตลาดทั้งสินค้ากลุ่มอุปกรณ์
ไอทีและสินค้าอุปกรณ์การสื่อสารทั้งในประเทศไทยและขยายตลาดไปยังประเทศเพื่อนบ้าน เช่น พม่า
กัมพูชา ลาว ในปีนี้บริษัทฯ มุ่งเน้นที่จะขยายศูนย์บริการ (Service Center)
ให้ครอบคลุมทั้งประเทศอย่างทั่วถึงมากขึ้น
เพื่อเพิ่มรายได้ให้กับองค์กรตอกย้ำความมุ่งมั่นที่จะเป็นผู้นำในการบริการหลังการขายและสร้างความไว้วางใจของลูกค้าต่อตราสัญลักษณ์รับประกันคุณภาพการบริการ
(Trusted by Synnex)